கோத்தகிரி

கோத்தகிரி (ஆங்கிலம்:Kotagiri), தமிழ்நாட்டின் நீலகிரி மாவட்டம், கோத்தகிரி வட்டத்தில் அமைந்த நகராட்சி ஆகும். கோத்தகிரி துவக்கத்தில் பேரூராட்சியாக  இருந்தது. 2025ஆம் ஆண்டில் இது நகராட்சி தரம் உயர்த்தப்பட்டது 23 ஏப்ரல் 2025 அன்று கோத்தகிரி நகராட்சிக்கு முதலாவது ஆணையாளர் பதவியேற்றார்.கோத்தகிரி நகராட்சிக்கு கமிஷனர் பொறுப்பேற்பு

கோயமுத்தூர் மாவட்டத்திற்கு மேற்கேயுள்ள மேட்டுப்பாளையத்தில் இருந்து சரியாக 35 கி.மீ. தொலைவில் உள்ள மலைநகரம்  ஆகும். . இங்கு தேயிலைத் தோட்டங்கள் மற்றும்  தேயிலைத் தொழிற்சாலைகள் அதிகம் உள்ளது. தேயிலைத் தோட்டங்களுக்கு இணையாக அல்லது அதிகமாக வேளாண் நிலங்களும் அவற்றில் கேரட், பீட்ரூட், உருளைக் கிழங்கு, பீன்ஸ், முள்ளங்கி, மேரைக்காய் போன்றவை பயிரிடப்பட்டும் வருகின்றது. மேலும், வருக்கி, தேயிலைத்தூள்  போன்றவற்றை உற்பத்தி செய்யும் மூன்றாவது பெரிய நகரமாகவும் கோத்தகிரி விளங்குகிறது. கோத்தகிரி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.

 கோத்தகிரி பெயர்க்காரணம் : 
கிரி = மலை; கோத்தர்கள் வசிக்கும் மலை என்பதால் கோத்தகிரி என வழங்கப்படுகிறது. கோத்தர்களின் தாயகப் பகுதி எனும் பொருளில் கோத்தகிரி என வழங்கப்படுகிறது.

கோத்தர்கள் என்போர் தோடர்களைப் போன்ற பழங்குடியின மக்கள் ஆவர். கோத்தர்கள் திருச்சிக்கடி என்ற ஊரிலும், நீலகிரியின் சிற்சில இடங்களிலும் மட்டுமே வாழ்ந்து வருகின்றனர். இவர்களே கோத்தகிரி மண்ணின் மைந்தர்கள் ஆவர். இதற்குச் சான்றாக கோத்தகிரி நேரு பூங்காவில் கோத்தர்களின் பழமையான ஐனோர் கோவில் விளங்குகிறது. நீலகிரியின் பூர்வக்குடிகளாக தோடர்கள் கோத்தர்கள்,  இருளர்கள் போன்ற மக்களே விளங்குகின்றனர். கன்னட, மலையாள, படுக, தெலுங்கு, தமிழ் மக்கள் போன்றோர் நீலகிரிக்குப் பல்வேறு காலத்தில் பல்வேறு சூழலில் புலம்பெயர்ந்து பஞ்சம் பிழைக்கச் சென்றவர்களே ஆவர். இப்பழங்குடியின இடத்தில் இப்போது புலம்பெயர்ந்த மக்களாக உள்ளனர். வெள்ளையர்கள் வருகை நீலகிரிக்கு வரும் முன்பு பல்லாண்டுகளாக வாழ்ந்து வரும் இப்பழங்குடி மக்களின் வாழ்வு இன்று நலிந்து வருவது குறிப்பிடத்தக்கது.

அமைவிடம்
மேற்கு தொடர்ச்சி மலையில் 1990 மீட்டர் உயரத்தில் அமைந்த கோத்தகிரி, மேட்டுப்பாளையத்திலிருந்து 32 கி.மீ. தொலைவிலும் உதகமண்டலத்திலிருந்து 26 கி.மீ. தொலைவிலும் குன்னூரிலிருந்து 20 கி.மீ. தொலைவிலும் அமைந்துள்ளது.

நகராட்சியின் அமைப்பு             
30.93 சகி.மீ. பரப்பும்,  21 வார்டுகளும்,  65  தெருக்களும்  கொண்ட கோத்தகிரி நகராட்சி  குன்னூர் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.பேரூராட்சியின் இணையதளம்

மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி   கோத்தகிரி நகராட்சி 7860 வீடுகளும், 28207  மக்கள்தொகையும் கொண்டது.http://www.townpanchayat.in/kotagiri/populationKotagiri Population Census 2011Kotagiri Town Panchayat

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 1990 மீட்டர் (5882 அடி) உயரத்தில் இருக்கின்றது.

அருகில் உள்ள பார்க்க வேண்டிய இடங்கள்
 கொடநாடு காட்சி முனை 
 கேத்தரின் அருவி
 சல்லிவன்
 நினைவகம்
 உயிலட்டி நீர்வீழ்ச்சி (கூக்கல்துறை நீர்வீழ்ச்சி)
 லாங்வுட் சோலைக்காடுகள் (பாதுகாக்கப் பட்ட சூழியல் மேம்பாட்டு வனப்பகுதி)

இதனையும் காண்க
 கோத்தகிரி ஊராட்சி ஒன்றியம்
 கோத்தகிரி வட்டம்

ஆதாரங்கள்

வெளி இணைப்புகள்
 கோத்தகிரி பேரூராட்சியின் தொடர்புக்கு

பகுப்பு:நீலகிரி மாவட்ட நகராட்சிகள் 
பகுப்பு:தமிழ்நாட்டிலுள்ள மலை வாழிடங்கள்
பகுப்பு:நீலகிரி மாவட்டத்திலுள்ள ஊர்களும் நகரங்களும்